text: 1 mió. kr. var latin til Bjargingarfeløgini í Føroyum, tí Betri Stuðulsgrunnurin metir bjargingarfeløgini gera eitt ómetaliga týðandi, sjálvboðið arbeiði. Ein stuttur kunningarfilmur um virksemi hjá bjargingarfeløgunum var gjørdur í samband við handan av gávuni til bjargingarfeløgini.
text: #000004
text: Ingunn Eiriksdóttir, forstjóri í Betri Trygging, handaði gávuna og takkaði fyri megnar arbeiðið, sum bjargingarfeløgini gera. Hon nevndi dømi um neyðstøður og bjargingar og vísti á, at við vaksandi ferðavinnuni verður tørvurin á bjargingarfeløgunum bara størri.
text: #000005
text: – Ímillum tykkum hava tit heilt sikkurt nógvar tímar úti á bjargingarátøkum. Tá onnur ikki strekkja til, strekkja tit til. Í øllum veðri. Og tit eru altíð til reiðar, tá tørvur er á hjálp. Í hesum døgum veksur ferðavinnan skjótt. Vit kunnu vænta, at hetta gevur fleiri uppgávur til bjargingarfeløgini kring landið. Tá eru tit trygdarnetið, sum vit ikki kunnu vera fyri uttan, segði Ingunn Eiriksdóttir millum annað.
text: #000006
text: Regin Jespersen, formaður í Landsfelagnum fyri bjargingarfeløgini, tók eisini orðið og takkaði fyri stuðulin. Hann nevndi, at sjálvbodna arbeiðið var sera stórt, og at tað tí er kærkomið við stuðli. Hann vísti á tørvin hjá bjargingarfeløgunum men greiddi eisini frá, hvussu førleikamenningin hjá bjargingarfólki er ment nógv seinnu árini.
text: #000007
text: Fremsta endamálið hjá Betri Stuðul er at skapa tryggleika umvegis stuðul. Hetta gera vit við at stuðla átøkum, felagsskapum og verkætlanum, sum betra tryggleika, heilsu og samfelag okkara.
text: #000010